18/02/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 8459/2022. Modificación das bases do Programa FOAI/2022

Por Resolución do Presidente da Deputación núm.8459, do 16 de febreiro de 2020, aprobouse a modificación das Bases reguladoras, en réxime de concorrencia non competitiva, do Programa de subvencións a concellos e outras entidades locais para o financiamento do persoal técnico ou axentes de igualdade no ano 2022 (FOAI/2022), que afecta á base 6.3 da parte xeral, para permitir o aboamento da subvención no caso de que se xustifique gasto inferior ao 50% do orzamento subvencionado para xustificar, de xeito que se aboará o importe proporcional ao tempo traballado dentro do período subvencionable. O texto definitivo das Bases é o seguinte: RESOLUCIÓN POLA QUE SE DISPÓN AVOCAR A MODIFICACIÓN DAS BASES REGULADORAS, EN RÉXIME DE CONCORRENCIA NON COMPETITIVA, DO PROGRAMA DE SUBVENCIÓNS A CONCELLOS E OUTRAS ENTIDADES LOCAIS PARA O FINANCIAMENTO DO PERSOAL TÉCNICO OU AXENTES DE IGUALDADE NO ANO 2022 (FOAI/2022) E MODIFICAR AS DITAS BASES DON ALFREDO LEONARDO CIOBOTARIU QUIROSA FORMOSO, Presidente da Deputación Provincial da Coruña, ANTECEDENTES Primeiro.- A resolución do presidente núm.3462 do 20 de xaneiro do 2022, dispón a avocación e aprobación das Bases reguladoras, en réxime de concorrencia non competitiva, do Programa de subvencións a concellos e outras entidades locais para o financiamento do persoal técnico ou axentes de igualdade no ano 2022 (FOAI/2022), que foron publicadas no BOP nº 14 de 21 de xaneiro de 2022. Segundo.- A aprobación do Real decreto lei 32/2021, do 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo, afecta á contratación do persoal cofinanciado pola Deputación a través deste programa de subvencións. Tendo en conta que a adaptación dos concellos ao novo marco legal pode afectar ao período de contratación do persoal subvencionado no ano 2022, procede modificar a base 6.3 da parte xeral das citadas Bases reguladoras, para permitir o aboamento da subvención no caso de que se xustifique gasto inferior ao 50% do orzamento subvencionado para xustificar, de xeito que se aboará o importe proporcional ao tempo traballado dentro do período subvencionable. Visto o informe do Servizo de Acción Social, Cultural e Deportes, da Secretaría Xeral e do Servizo de Fiscalización RESOLVO: 1º.- Avocar a competencia que, con carácter xeral foi delegada por resolución 24474, de 16 de xullo de 2019, para a modificación das Bases reguladoras, en réxime de concorrencia non competitiva, do Programa desubvencións a concellos e outras entidades locais para o financiamento do persoal técnico ou axentes de igualdade no ano 2022 (FOAI/2022). 2º – Modificar as Bases reguladoras, en réxime de concorrencia non competitiva, do Programa desubvencións a concellos e outras entidades locais para o financiamento do persoal técnico ou axentes de igualdade no ano 2022 (FOAI/2022), que foron aprobadas por resolución núm.3462 do 20 de xaneiro do 2022, de conformidade co seguinte: Onde dí: 6.3.- Tramitación da xustificación. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada no Anexo II. Á vista da documentación xustificativa presentada e logo dos informes previos da unidade xestora despois da súa fiscalización, o órgano competente valorará o cumprimento das actividades subvencionados e, se a documentación é correcta, procederase ao pagamento da subvención. Para a valoración do cumprimento da finalidade básica da subvención terase en conta o seguinte: · No caso de que se xustifique gasto polo 100% do orzamento subvencionado para xustificar, aboarase a totalidade da subvención. · No caso de que se xustifique gasto inferior ao 100% e, mais do 50% do orzamento subvencionado para xustificar, aboarase a parte proporcional da subvención. · No caso de que se xustifique gasto inferior ao 50% do orzamento subvencionado para xustificar, non se considerará cumprida a finalidade básica da subvención, polo que non se aboarácantidade ningunha. No caso de que a documentación xustificativa fose incorrecta ou insuficiente, darase un prazo de 10 días para a súa emenda; pasado o dito prazo sen que a entidade interesada atenda o requirimento, entenderase que desiste do seu pedimento, ditándose resolución de perda do dereito ao cobro. A Deputación da Coruña poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. Debe dicir: 6.3.- Tramitación da xustificación. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada no Anexo II. Á vista da documentación xustificativa presentada e logo dos informes previos da unidade xestora despois da súa fiscalización, o órgano competente valorará o cumprimento das actividades subvencionados e, se a documentación é correcta, procederase ao pagamento da subvención. · No caso de que se xustifique gasto polo 100% do orzamento subvencionado para xustificar, aboarase a totalidade da subvención. · No caso de que se xustifique gasto inferior ao 100% do orzamento subvencionado para xustificar, aboarase a parte proporcional da subvención. No caso de que a documentación xustificativa fose incorrecta ou insuficiente, darase un prazo de 10 días para a súa emenda; pasado o dito prazo sen que a entidade interesada atenda o requirimento, entenderase que desiste do seu pedimento, ditándose resolución de perda do dereito ao cobro. A Deputación da Coruña poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. Onde dí: 8.1. Pagamentos. As subvencións aboaranse do seguinte xeito: a. O 50% da subvención en concepto de anticipo prepagable, logo da notificación da concesión e previa comprobación de que cumpre coas obrigas tributarias coa AEAT, coa Seguridade Social, e coa Deputación Provincial da Coruña b. O 50% restante logo da xustificación da completa execución do programa, tendo en conta o disposto na base xeral 6.1 e o seguinte: · No caso en que se reduza durante o ano 2022 a xornada do persoal respecto da establecida na resolución de concesión e/ou non se mantivera a relación laboral durante o período subvencionado, reducirase proporcionalmente a achega provincial. · Que a entidade cumpra a finalidade da subvención conforme ao establecido na base xeral 6.3. Exceptuarase da perda do dereito ao cobro os casos nos que a redución do importe xustificado sexa consecuencia dunha situación de baixa ou cese voluntario do persoal ou a súa incorporación ao posto de traballo efectuarase xa iniciado o ano financiado. Debe dicir: 8.1. Pagamentos. As subvencións aboaranse do seguinte xeito: a. O 50% da subvención en concepto de anticipo prepagable, logo da notificación da concesión e previa comprobación de que cumpre coas obrigas tributarias coa AEAT, coa Seguridade Social, e coa Deputación Provincial da Coruña b. O 50% restante logo da xustificación da completa execución do programa, tendo en conta o disposto na base xeral 6.1 e o seguinte: · No caso en que se reduza durante o ano 2022 a xornada do persoal respecto da establecida na resolución de concesión e/ou non se mantivera a relación laboral durante o período subvencionado, reducirase proporcionalmente a achega provincial. · Que a entidade cumpra a finalidade da subvención conforme ao establecido na base xeral 6.3. Polo tanto, o texto definitivo das Bases será o seguinte: BASES REGULADORAS, EN RÉXIME DE CONCORRENCIA NON COMPETITIVA, DO PROGRAMA DE SUBVENCIÓNS A CONCELLOS E OUTRAS ENTIDADES LOCAIS PARA O FINANCIAMENTO DO PERSOAL TÉCNICO OU AXENTES DE IGUALDADE NO ANO 2022 (FOAI/2022) Datos do programa Exposición de motivos A Deputación da Coruña, no marco das súas competencias, destínalle importantes recursos á actividade de fomento, principalmente mediante a concesión de axudas económicas destinadas a promoción de actividades, investimentos, mantemento de centros e servizos considerados de interese público e contratación de persoal, co obxectivo de contribuír a que os concellos e outras entidades locais da provincia acaden os obxectivos que lles son propios e de fomentar a participación da cidadanía nos distintos ámbitos de actuación.1.- PARTE XERAL Base 1.- Réxime xurídico xeral O marco normativo polo que se rexerán as subvencións concedidas pola Deputación da Coruña está constituído polas leis e disposicións que se citan a continuación e polas súas normas de desenvolvemento, polas normas que se citen, no seu caso, na base 1 da parte específica, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito: · Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento. · Lei 9/2007, do 13 de xuño, de subvencións de Galicia. · Lei 7/1985, do 2 de abril, reguladora das bases de réxime local. · Lei 5/1997, do 22 de xullo, de administración local de Galicia. · Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. · Lei 39/2015, do 1 de outubro, de procedemento administrativo común das administracións públicas. · Lei 40/2015, do 1 de outubro, de réxime xurídico do sector público. · Lei 3/1983, do 15 de xuño, de normalización lingüística. · Lei Orgánica 3/2018, do 5 de decembro, de Protección de datos persoais e garantía dos dereitos dixitais. · Lei 6/2020, de 11 de novembro, reguladora de determinados aspectos dos servizos electrónicos de confianza. · Lei orgánica 3/2007, do 22 de marzo, para a igualdade efectiva de mulleres e homes. · Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. · Lei galega 11/2007, para a prevención e tratamento integral da violencia de xénero. · Lei 2/2014, do 14 de abril, pola igualdade de trato e a non discriminación de lesbianas, gais, transexuais, bisexuais e intersexuais en Galicia. · Regulamento orgánico e Bases de execución do orzamento de 2022 da Deputación da Coruña. · Ordenanza xeral de subvencións e transferencias da Deputación da Coruña do 30 de xullo do 2021, BOP 150, do 10 de agosto de 2021, · Ordenanza xeral de administración electrónica da Deputación da Coruña do 6 de novembro do 2015, BOP 56 do 23 de marzo de 2016. · Ordenanza de uso da lingua galega na Deputación da Coruña do 15 de setembro de 2017, BOP núm.186 do 29 de setembro de 2017. Base 2. Tramitación telemática As subvencións da presente convocatoria tramitaranse de xeito telemático, a través da plataforma de tramitación electrónica da Deputación (SUBTeL). A tramitación telemática aplicaráselle a todas as fases do procedemento (solicitude, concesión e xustificación) e incluiranse en cada unha delas as notificacións e as comunicacións, os requirimentos de información e documentación e máis os envíos de documentación que fosen necesarios para tramitar os expedientes. Base 3. Requisitos e obrigas xerais das entidades locais 3.1.- Tramitación telemática. Tendo en conta que a tramitación será telemática: A entidade local deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán a ese enderezo. Excepcionalmente poderase modificar o enderezo oficial, de forma xustificada, coa obriga de notificar a dita circunstancia á Deputación. Deberán dispoñer de certificado dixital: · A alcaldía ou concellería en que delegue. · A persoa que ocupe a secretaría. · Quen exerza as funcións financeiras ou de tesourería 3.2.- Obrigas económicas.- Estaren ao corrente das súas obrigas coa Facenda pública, coa Deputación e coa Tesourería da Seguridade Social.3.3.- Conta xeral.- Teren aprobada a última conta xeral que legalmente sexa exixible e presentada perante os órganos de control externo.3.4.- Procedementos de control economico-financeiro.- Someterse, na súa condición de quen subscribe a conta, aos procedementos de control que poidan realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderáselles esixir responsabilidade administrativa, consonte co disposto na Lei 38/2003, xeral de subvencións, e, no seu caso, responsabilidade penal, de conformidade co Código penal.3.5.- Difusión do apoio da Deputación.- Faceren constar a colaboración da Deputación da Coruña en toda a información (impresa, informática, de redes sociais ou audiovisual) que fixeran das actividades subvencionadas, Calquera comunicación ou publicación das accións desenvolvidas ou calquera información ou materiais de promoción (coma folletos, carteis ou presentacións en formato electrónico) deberán incluír a marca da Deputación integrada polo símbolo e logotipo que o acompaña en lugar que destaque adecuadamente.3.6.- Transversalidade de xénero.- Incorporar, con carácter xeral, a transversalidade de xénero a través do emprego dunha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero.3.7- Lingua galega.- Utilizar, na comunicación e na produción escrita e oral (cartelaría, publicidade oral e escrita, redes sociais, etc.) á que dea lugar toda a actividade subvencionada pola Deputación da Coruña, a lingua galega (segundo o disposto na Ordenanza de uso da lingua galega na Deputación da Coruña, BOP 186 de 29 de setembro de 2017). Estes requisitos e obrigas completaranse co previsto, no seu caso, na parte específica das bases da convocatoria. O incumprimento destas obrigas levará parella a perda da subvención. Base 4. Solicitudes e prazo de presentación As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTeL). A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros, as rexistradas en formato papel e as solicitudes presentadas por sede electrónica da Coruña diferente á plataforma SUBTeL. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións. A documentación que se ha de presentar para a solicitude é a relacionada no Anexo I e deberá vir asinada do seguinte xeito: · No caso das certificacións, pola secretaría co visto e prace da alcaldía/presidencia ou concelleira/o en quen delegue. · No caso das declaracións, compromisos e outra documentación, pola alcaldía/presidencia ou persoa en quen delegue. Poderase requirir á entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. No caso de que a documentación fose incorrecta ou insuficiente, daráselle un prazo de 10 días para a súa emenda. Pasado este prazo sen que a entidade interesada atenda o requirimento, entenderase que desiste do seu pedimento. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar a integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento. Base 5. Resolución e notificación 5.1.- Consideracións xerais. A unidade que tramita o expediente, á vista da documentación que consta neste, formulará un informe proposta de resolución de concesión provisional, debidamente motivado, que deberá expresar o solicitante ou a relación de solicitantes para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Este informe proposta será fiscalizado. A Presidencia da Deputación ditará resolución de concesión provisional, que deberá notificárselles a interesadas/os na forma prevista na convocatoria. Concederáselles un prazo de 10 días hábiles para presentaren, se é o caso, a desistencia da solicitude, a reformulación ou as alegacións que consideren oportunas. No caso de non formular desistencia expresa, a subvención considerarase aceptada tacitamente. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas distintas ás aducidas polos interesados. Neste caso, a resolución de concesión provisional adoptada terá o carácter de definitiva. No caso de que existisen alegacións por parte das/os interesadas/os, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte á Deputación mentres non se notifique a resolución definitiva de concesión. O prazo máximo para resolver será de 9 meses a contar desde o día de publicación da convocatoria no Boletín Oficial da Provincia, de acordo co artigo 23.4 da Lei 9/2007, de 13 de xuño, de subvencións de Galicia. A resolución da solicitude de subvención, por tratarse dun acto integrante dun procedemento de concorrencia, de conformidade co establecido no artigo 45 da indicada Lei 39/2015, notificarase mediante publicación no Boletín Oficial da Provincia e producirá os mesmos efectos que a notificación individualizada.5.2.- Reformulación de solicitudes: Cando o importe da subvención concedida sexa inferior ao importe solicitado, entenderase automaticamente reformulada a solicitude de subvención.5.3. Cambios de obxecto: Neste programa de subvencións non se admitirán cambios de obxecto. O simple cambio dalgún dos conceptos de gasto subvencionados non se considerará cambio de obxecto, tampouco o cambio de lugar onde se faga a actividade, pero haberá que comunicarlle telematicamente á Deputación esa circunstancia antes de que se produza. Base 6. Xustificación e pagamento 6.1.- Consideracións xerais. As subvencións aboaranse despois da xustificación dos gastos, que deberán axustarse aos conceptos aprobados na concesión definitiva e que figurarán en cada expediente de solicitude. Nas bases específicas poderá preverse un anticipo prepagable. O aboamento da subvención materializarase mediante ingreso na conta sinalada pola entidade local xa rexistrada na Deputación da Coruña. De non existir este rexistro previo, a entidade deberá achegar a correspondente certificación dos seus datos bancarios. A cantidade para xustificar será o importe da subvención concedida dividido entre o coeficiente de financiamento fixado na resolución de concesión. No caso de ter outras subvencións, ingresos públicos ou privados para o mesmo obxecto que, en concorrencia coa subvención da Deputación da Coruña, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.6.2.-Documentación xustificativa. A documentación que se ha de presentar para a solicitude é a relacionada no Anexo II e deberá vir asinada do seguinte xeito: · No caso das certificacións, pola secretaría co visto e prace da presidencia ou persoa na que delegue. · No caso das declaracións, compromisos e outra documentación, pola presidencia ou persoa que represente a entidade · Nos caso da certificación dos pagamentos realizados e a relación detallada de ingresos, quen exerza as funcións financeiras ou de tesourería.6.3.- Tramitación da xustificación. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada no Anexo II. Á vista da documentación xustificativa presentada e logo dos informes previos da unidade xestora despois da súa fiscalización, o órgano competente valorará o cumprimento das actividades subvencionados e, se a documentación é correcta, procederase ao pagamento da subvención. · No caso de que se xustifique gasto polo 100% do orzamento subvencionado para xustificar, aboarase a totalidade da subvención. · No caso de que se xustifique gasto inferior ao 100% do orzamento subvencionado para xustificar, aboarase a parte proporcional da subvención. No caso de que a documentación xustificativa fose incorrecta ou insuficiente, darase un prazo de 10 días para a súa emenda; pasado o dito prazo sen que a entidade interesada atenda o requirimento, entenderase que desiste do seu pedimento, ditándose resolución de perda do dereito ao cobro. A Deputación da Coruña poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención.6.4- Prazo de pagamento. O pagamento terá que realizarse no prazo máximo de catro meses desde que a entidade local beneficiaria presentara completamente a documentación xustificativa. No caso de que non se cumpra este prazo, a Deputación aboará de oficio os xuros de mora que correspondan. Base 7. Incumprimentos e sancións O procedemento sancionador está regulado no Capítulo VI da Ordenanza xeral de subvencións e transferencias da Deputación da Coruña. Base 8. Publicidade das subvencións concedidas A Deputación Provincial da Coruña publicará as subvencións concedidas na Base de Datos Nacional de Subvenciones. A Deputación contará co Rexistro Público de Axudas, Subvencións e Convenios a que se refire a disposición adicional sexta da Lei de subvencións de Galicia e facilitará á comunidade autónoma a información a que se refire o apartado 3 do artigo 16 da devandita norma. Base 9. Protección de datos persoais Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obrigación legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude ( https://www.dacoruna. gal/documentacion/impresos-oficiais ) 2.- PARTE ESPECÍFICA Base 1. Obxectivos e réxime xurídico específico Obxectivos: Dende a aprobación da Lei Orgánica 1/2004 de Medidas de Protección Integral contra a Violencia de Xénero, da Lei Orgánica 3/2007 para a igualdade efectiva de mulleres e homes, e do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, os concellos asumen a súa responsabilidade como Administracións Públicas na procura da igualdade e na loita contra a violencia de xénero, e comezan a desenvolver políticas públicas propias neste sentido. Consciente da complexidade, heteroxeneidade e precariedade estrutural que caracteriza a realidade sociolaboral dos servizos de igualdade de xénero e loita contra a violencia de xénero en Galicia, a Deputación da Coruña realizou nos últimos anos, unha diagnose coa detección das necesidades e a elaboración do I Plan de acción de políticas de igualdade na provincia de A Coruña 2019-2023. Entre as necesidades detectadas atópase a de dotar de persoal técnico especializado que dinamice no territorio as políticas públicas de igualdade de oportunidades entre mulleres e homes e traballe a prol da erradicación da violencia de xénero. A Deputación da Coruña convocou por primeira vez para 2020 e con intención de continuidade, este programa de financiamento, para o desenvolvemento dos obxectivos xerais do I Plan de acción das políticas de Igualdade de xénero na provincia de A Coruña 2019-2023 ( Medida O. E 2.1/2.1.2) co obxecto de definir un marco que sirva para cumprir con tres obxectivos: dun lado, contribuír ao mantemento, creación de emprego e á mellora no recoñecemento do perfil profesional nos postos de traballo de técnico/a ou axente de igualdade xa existentes nos concellos; doutro, fomentar e orientar requisitos, coñecementos formativos, funcións e categorías profesionais para aqueles casos en que os concellos procedan nun futuro á creación de novos postos de traballo, a incorporar nas súas plantillas de persoal ou relación de postos de traballo, procurando a estabilidade laboral destes perfil profesionais, e por último fomentar a dinamización das políticas públicas de igualdade de oportunidades entre mulleres e homes e loita contra a violencia de xénero no territorio de xeito coordinado e en rede. Con este fin a Deputación Provincial da Coruña, ten entre os seus obxectivos convocar anualmente esta liña de financiamento dirixida aos concellos de menos de 20.000 habitantes, tomando como referencia para o calculo da partida orzamentaria o persoal financiado e correctamente xustificado do ano inmediatamente anterior, a través das Bases reguladoras anuais do Programa de subvencións a concellos e outras entidades locais para o financiamento do persoal técnico ou axentes de igualdade. Base 2. Obxecto O obxecto do programa FOAI/2022 é a asistencia económica ás entidades locais de menos de 20.000 habitantes, contribuíndo ao financiamento do persoal técnico/axentes de igualdade para a dinamización e o desenvolvemento de políticas de igualdade, e coordinación coa Deputación da Coruña no marco do I Plan de acción das políticas de Igualdade de xénero na provincia de A Coruña 2019-2023 ( Medida O. E 2.1/2.1.2). O persoal poderá estar xa a prestar servizos ou deberá estar prevista a súa contratación durante o ano subvencionado. Ámbito temporal. As subvencións obxecto deste programa destinaranse a financiar o persoal dentro do período comprendido entre o 1 de xaneiro e o 31 de decembro de 2022. Base 3. Gastos subvencionables Base 4. Compatibilidades e exclusións As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais. As subvencións deste programa son incompatibles con outras subvencións da Deputación da Coruña para o financiamento do mesmo persoal. Nesta convocatoria non se admitirán contratos de servizos. O persoal financiado con base a esta convocatoria centrarase no desenvolvemento de políticas públicas de Igualdade de Xénero e de prevención e intervención das violencias de xénero, polo que quedan excluídas das posibles liñas de traballo a desenvolver as actividades deportivas e de tempo libre, de promoción económica, de servizos sociais, de turismo e as vinculadas á información xuvenil e ás Oficinas municipais de información xuvenil, cando non correspondan cos obxectivos da convocatoria. Base 5. Entidades solicitantes Poderán solicitar as subvencións neste programa os concellos e entidades locais da provincia de menos de 20.000 habitantes que cumpran os requisitos da convocatoria e os establecidos na Ordenanza xeral de subvencións e transferencias no momento de presentaren a solicitude. Cada entidade local poderá realizar unha única solicitude Base 6. Requisitos e obrigas especificas 6.1. Relación xurídica. O persoal cuxo financiamento constitúe o obxecto da subvención, deberá estar vinculado á entidade local mediante unha relación xurídica laboral ou funcionarial.6.2. Funcións do persoal. As funcións do persoal financiado serán aquelas que determine a entidade local no marco das políticas de Igualdade de oportunidades entre mulleres e homes e loita contra a violencia de xénero, e con carácter xeral, os traballos de: · Detección de necesidades en materia de igualdade de oportunidades entre mulleres e homes e prevención e intervención da violencia de xénero. · Información, orientación e asesoramento en materia de igualdade. · Programación, planificación, intervención e realización de proxectos de dinamización de políticas de igualdade no territorio. · Coordinación de profesionais de diferentes áreas e departamentos relacionados coa igualdade de oportunidades. · Seguimento e avaliación das diferentes intervencións. · Asistencia técnica na aplicación da perspectiva de xénero de forma transversal. · Elaboración e emisión de informes de impacto de xénero e documentar procesos. · Colaboración e coordinación coa Deputación de A Coruña no desenvolvemento de políticas públicas de igualdade. · Participación na formación continua programada desde a Deputación provincial da Coruña.6.3. Características e requisitos do persoal financiado. As entidades locais poderán solicitar este programa caso de o seu persoal cumprir os seguintes requisitos: · Estar prestando os seus servizos no concello ou estar prevista a súa contratación no período subvencionado. · Ter a categoría profesional de Técnico ou Axente de Igualdade ou equivalente, grupo de clasificación A1/A2 ou equivalente no caso de persoal laboral. · Ter Grao, Licenciatura ou Diplomatura en igualdade, socioloxía, psicoloxía, dereito, ciencias políticas e da administración, psicopedagoxía ou pedagoxía, traballo social, educación social ou equivalente da área de ciencias sociais e xurídicas. · Ter formación especializada en materia de igualdade de xénero ou violencia de xénero (mínimo 500 h). É imprescindible para que o persoal sexa especializado salvo no caso do Grao en Igualdade. · Ser persoal propio do concello, non admitíndose a contratación dos servizos. · Ter, como m ínimo, media xornada de traballo no concello.6.4. Difusión do apoio da Deputación. En calquera comunicación ou publicación das accións desenvolvidas pola área de Igualdade da entidade local ou calquera información ou materiais de promoción (coma folletos, carteis ou presentacións en formato electrónico) as entidades beneficiarias deberán incluír a marca da Deputación integrada polo símbolo e logotipo da Deputación de A Coruña e o logotipo específico de Igualdade da Deputación de A Coruña que o acompaña en lugar que destaque adecuadamente.6.5. Participar nas actividades formativas organizadas pola Deputación da Coruña no ámbito das políticas públicas de Igualdade.6.6.- Aboamento da nómina e a Seguridade Social. A entidade local deberá aboar directamente as nóminas e a Seguridade Social do persoal; a participación neste programa non suporá relación contractual ningunha entre a Deputación e o persoal técnico contratado.6.7.- Custos da entidade. A entidade local comprométese a realizar as actuacións necesarias para desenvolver o obxectivo do programa e a completar coa súa achega económica o custo do persoal financiado.6.8.- I Plan de acción das políticas de Igualdade de xénero na provincia da Coruña 2019-203. O concello ten a obriga da colaboración e coordinación técnica en rede de obxectivos xerais no marco do dito Plan.6.9.- Plan de igualdade municipal. Avaliar, elaborar, prorrogar ou renovar o Plan de Igualdade municipal.6.10.- Información sobre o funcionamento dos servizos de Igualdade. As entidades locais adheridas a este programa estarán obrigadas a facilitarlles aos servizos da Deputación Provincial toda a información relativa ao funcionamento dos servizos de Igualdade que se lles demande nun prazo de 10 días. A negativa a facilitar esta información ou a demora inxustificada no seu envío, dará lugar á exclusión da entidade local deste programa, coa conseguinte perda do dereito a cobro.6.11.- Delitos contra a liberdade e indemnidade sexual. No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos, de conformidade co disposto no artigo 13.5 da Lei orgánica 1/1996, de protección xurídica do menor, de modificación parcial do Código civil e da Lei de axuizamento civil). A comprobación do incumprimento das obrigas anteriores suporá a perda automática da subvención. Base 7. Valoración das solicitudes O procedemento de concesión destas subvencións tramítase mediante o réxime de concorrencia non competitiva, de acordo con o artigo 19.2 da Lei 9/2007, do 13 de xuño, segundo o cal as bases reguladoras das convocatorias de axudas poderán exceptuar do requisito de fixar unha orde de prelación entre as solicitudes presentadas que reúnan os requisitos establecidos cando, polo obxecto e a finalidade da subvención, non sexa necesario realizar a comparación e prelación das solicitudes presentadas nun único procedemento ata o esgotamento do crédito orzamentario coas garantías previstas no artigo 31.4 da mesma lei. A Deputación contribuirá cun importe igual por entidade local, en función da duración da xornada. O importe máximo de 22.000 € corresponde a contratos de xornada completa e prestación dos servizos durante o período comprendido entre o 1 de xaneiro de 2022 e o 31 de decembro de 2022. Para outro tipo de xornada e/ou unha prestación de servizos inferior ao ano aplicaranse as reducións proporcionais oportunas. No caso de que o crédito dispoñible fose insuficiente e tendo en conta que os importes sinalados teñen o carácter de achega máxima, poderase reducir o importe das subvencións na porcentaxe necesaria para axustar o importe concedido ao crédito dispoñible. Non obstante o anterior, existe a posibilidade de ampliación de crédito nos supostos previstos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia. Nestes casos, o órgano concedente deberá publicar a ampliación de crédito nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver. A tramitación realizarase conforme ao procedemento abreviado especificamente detallado no Artigo 22 da Lei antes citada polo que non intervirá en ningún caso o órgano avaliador ao que se refire o Artigo 12 da Ordenanza xeral de subvencións. A concesión das subvencións será aprobada por resolución do Presidente da Deputación. Base 8. Pagamentos e prazo de xustificación 8.1. Pagamentos. As subvencións aboaranse do seguinte xeito: a. O 50% da subvención en concepto de anticipo prepagable, logo da notificación da concesión e previa comprobación de que cumpre coas obrigas tributarias coa AEAT, coa Seguridade Social, e coa Deputación Provincial da Coruña b. O 50% restante logo da xustificación da completa execución do programa, tendo en conta o disposto na base xeral 6.1 e o seguinte: · No caso en que se reduza durante o ano 2022 a xornada do persoal respecto da establecida na resolución de concesión e/ou non se mantivera a relación laboral durante o período subvencionado, reducirase proporcionalmente a achega provincial. · Que a entidade cumpra a finalidade da subvención conforme ao establecido na base xeral 6.3. 8.2. Prazo de xustificación. O prazo para a xustificación das subvencións rematará o día 31 de marzo de 2023, ás 14:00 horas. Base 9. Procedemento de reintegro de subvencións. No caso de incumprimento do obxecto, condicións ou finalidade das subvencións de carácter prepagable, ou ausencia de xustificación destas nos termos contemplados nestas bases, ou cando se acrediten estas circunstancias ou se poña de manifesto o incumprimento das obrigas do beneficiario, a Deputación Provincial esixiralles ás entidades beneficiarias o reintegro das cantidades correspondentes xunto cos xuros de mora correspondentes, de acordo co procedemento establecido. No caso de que non efectuase o ingreso do importe que se ha reintegrar no prazo establecido para o efecto, autorízase expresamente a Deputación para que poida efectuar a compensación con calquera débito a favor do beneficiario da subvención, a través das entregas a conta da recadación (no caso de concellos usuarios do Servizo) ou de calquera outra subvención que se encontre no trámite de pagamento (para os non usuarios). Base 10. Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. Disposición adicional primeira A presentación dunha solicitude de subvención supón a aceptación das correspondentes bases reguladoras. Disposición adicional segunda En ningún caso a presente convocatoria xerará dereito a favor das entidades solicitantes mentres non se dean as condicións orzamentarias, procedementais e xurídicas de aplicación. ANEXOS DOCUMENTACIÓN ANEXO I- Documentación da solicitude As entidades locais interesadas en participar neste programa deberán manifestar expresamente a asunción das obrigas e compromisos establecidos nestas bases e na Ordenanza xeral de subvencións e transferencias mediante a sinatura dixital do seu representante legal na solicitude e presentar a documentación recollida neste anexo. Documentación xeral: · Documento acreditativo da delegación da alcaldía/ presidencia, no seu caso, no que se especifique o alcance da dita delegación (presentación telemática das solicitudes de subvencións, sinatura electrónica de todos os documentos necesarios para a súa tramitación, incluíndo as certificacións). · Certificación acreditativa do acordo de solicitude. · Documento acreditativo da aprobación da última conta xeral que legalmente sexa exixible e da súa presentación perante os órganos de control externo. · Autorización á Deputación para obter as certificacións das administracións tributarias correspondentes e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momenro de recoñecer as obrigas e ordear os pagamentos das subvencións. Documentación específica: · Proxecto técnico anual no modelo fornecido na plataforma SUBTEL. · Orzamento estimado dos gastos derivados de retribucións brutas e seguros sociais con cargo á entidade local do persoal para o que solicita a achega e outros ingresos previstos para o seu financiamento. · Declaración de que o persoal está xa a prestar servizos e que cumpre os requisitos da convocatoria ou, no seu caso, compromiso e calendario de contratación do dito persoal, no modelo fornecido na plataforma SUBTEL. ANEXO II- Documentación xustificación As entidades locais beneficiarias deberán manifestar expresamente que cumpriron as obrigas e compromisos establecidos nestas bases e na Ordenanza xeral de subvencións e transferencias mediante a sinatura dixital do seu representante legal na xustificación e presentar a documentación recollida neste anexo. Documentación xeral · Certificación expedida polo órgano responsable de contabilidade, dos pagamentos realizados No suposto de que a subvención se xustifique con gastos de persoal, indicarase, para cada traballador/a e mes, o importe bruto da nómina e o importe da seguridade social con cargo á entidade. Neste caso, a entidade deberá certificar que a entidade local acredite que ten as autorizacións individuais asinadas por cada traballador/a con salario subvencionado, para a cesión á Deputación da Coruña dos datos persoais relacionados co seu contrato de traballo. · Relación detallada de todos os ingresos concedidos por outras administracións públicas ou entidades privadas para o mesmo obxecto, con indicación do seu importe e procedencia, así como dos ingresos propios afectados á actividade subvencionada, ou, pola contra, declaración de non ter outros ingresos públicos ou privados para o mesmo obxecto. Este documento deberá ter o carácter de certificación expedida polo órgano responsable da contabilidade. · Certificación dos medios polos que se lle deu publicidade á subvención concedida, achegando unha proba documental ao respecto. Documentación específica · Memoria das actividades realizadas e do cumprimento das condicións impostas na concesión, que se cubrirá segundo o modelo fornecido pola Deputación, que deberá asinar a persoa representante da entidade, identificando o persoal técnico responsable do programa co seu cargo, nome e apelidos. · Certificación expedida pola persoa a cargo da Secretaría da entidade local (segundo o modelo fornecido) na que de conta da seguinte información: - Nome, apelidos e NIF do persoal subvencionado - Tipo de vinculación laboral (funcionario/a, funcionario/a interino/a, persoal laboral,.) - Data da toma de posesión ou da formalización de contrato e data de fin do contrato (no seu caso). - Certificación da categoría profesional, titulación académica e formación específica en materia de igualdade (no seu caso). - O tipo de xornada de prestación dos seus servizos (xornada completa, media xornada ou outra) - O período no que estivo vinculado ao concello (todo o ano ou outro período). - A entidade conta coas autorizacións individuais asinadas por cada traballador/a con salario subvencionado, para a cesión á Deputación da Coruña dos datos persoais relacionados co seu contrato de traballo. · Acreditación da inclusión dos logotipos da Deputación e uso da lingua galega nos soportes de difusión das actividades subvencionadas e da obriga de incluír en lugar visible e na súa páxina web a imaxe corporativa da Deputación da Coruña A Coruña, 16 de febreiro de 2022 O presidente O secretario accidental Valentín González Formoso Miguel Iglesias Martínez